Sokol (skafander)
Sokol on Nõukogude Liidus loodud skafander, mida kannavad kõik kosmonaudid kosmoselaeva Sojuz üleslennul ja maandumisel. Kasutatakse 1973. aastast siiani. See NPP Zvezda toodetud skafander on päästeskafander, kuna on mõeldud ainult kosmonaudi päästmiseks kosmoselaeva kabiinis rõhu järsu vähenemise korral. Sokol sarnaneb USA skafandriga ACES, mida kandsid astronaudid Space Shuttle'i üleslennul ja maandumisel. Skafandriga Sokol ei saa väljuda avakosmosesse.